બાળકોને લાડુ પ્રિય હોય છે, સાથે સાથે મોટાઓને પણ લાડુ ભાવતા જ હોય છે. પણ શું તમે જાણો છો સૌથી વધારે લાડુ કોને ભાવે? હા, આપણા બાળગણેશને. તમારા જ જેવા નટખટ અને મસ્તી કરતા બાળગણેશ થોડા જ દિવસોમાં તમને મળવા આવી રહ્યા છે. તમને તો એ ખબર જ હશે, પણ તેમના સ્વાગત માટે તમે કંઇ તૈયારી શરૂ કરી કે નહીં? ના કરી હોય તો આજથી જ લાગી જાવ કામે. તો ચાલો ગણપતિ બાપ્પા મોરિયાના નાદથી! આપણે શરૂઆત કરીએ બાળગણેશના માસ્કથી જ. દરેકને પ્રિય તેવા બાળગણેશનું માસ્ક બનાવવા માટે સૌથી પહેલા જોઇશે, એક મોટંુ કડક પૂંઠુ, રંગ, પેન્સિલ, બે નાની દોરી, કાતર, રંગીન ટીલડા તેમજ ડેકોરેશનનો સામાન.